|  |  |
| --- | --- |
|  | Skjold_navn_lille_4f  **Plansekretariatet­**  Valdemarsgade 43  4760 Vordingborg  Telefon 55363636  Direkte 55362424  ­  [www.vordingborg.dk](http://www.vordingborg.dk)  Dorit Mahler Jensen  17-06-2014 |

# Referat af møde i Præstø Facaderåd

Tirsdag den 17. juni 2014 kl. 8:00 – 9:30

i mødelokalet 5, 1. sal i Administrationsbygningen i Præstø.

Til stede:

Peter Bering

Anja Bille Hansen

Preben Jørgensen

Tom Andersen

Rene Sørensen

Berit Christensen

Inge Knudsen

Randi Nielsen

Dorit Mahler Jensen

Ikke til stede:

Rasmus Evind

**Dagsorden:**

1. **Adelgade 40 – Lykke Cykler**

Orientering om tilladelse til udhængsskilt.

**Beslutning:**

Orientering givet.

1. **Adelgade 71**

Orientering om status.

**Beslutning:**

Påbuddet er genfremsat med frist til august. Ansøger har spurgt til muligheden for at reducere antallet af de eksisterende tagvinduer. Facaderådet anbefaler, at kommunen meddeler dispensation til 2 vinduer nederst i de to midterste fag og 1 vindue nederst i 2 yderste fag placeret ind mod midten af bygningen. Der kan meddeles dispensation til det øverste lille vindue, hvis der er en væsentlig funktionel begrundelse.

1. **Adelgade 29 – Mille Lulu**

Ansøgning om markiser mod Adelgade.

**Beslutning:**

Facaderådet anbefaler, at der meddeles tilladelse til opsætning af markiser som ansøgt. Facaderådet vil dog anbefale ansøger at overveje en lige kant på markisen nederst, så det passer bedre til bygningen, som i forvejen har mange detaljer med bl.a. buer.

1. **Adelgade 59 - Duevang**

Ansøgning om skiltning og opsætning af folie.

**Beslutning:**

Facaderådet anbefaler at der meddeles tilladelse til opsætning af folie på vinduer og skiltning med løse bogstaver på den eksisterende kasse som ansøgt.

Vinduet ved siden af bør behandles på samme måde.

1. **Eventuelt**

**Beslutning:**

Kabyssen har ikke delt deres markise op som facaderådet anbefalede, administrationen følger op.

Vandkunst på Svend Gønges Torv trænger til afrensning for kalk.

Venlig hilsen

Dorit Mahler Jensen

Sekretær for Facaderådet